वैंकट भट्ट का एक 11 वर्षीय पुत्र था, जिसका नाम गोपाल भट्ट था। वह महाप्रभु की खूब सेवा करता था। उसकी सेवा से महाप्रभु जी अत्यन्त प्रसन्न हुए और विचार करने लगे कि इतना छोटा-सा बालक और ऐसे संस्कार, अगर यह धर्म का प्रचार करे तो कितना आनन्द आये। जब चातुर्मास पूर्ण हुआ और महाप्रभु जी जाने लगे, तब वैंकट भट्ट जी पत्र-पुष्प, धन-आभूषण महाप्रभु को भेंट करने लगे। महाप्रभु जी ने कहा, मुझे इन सबकी अपेक्षा नहीं, अगर कुछ देना ही चाहते हो तो लोकहित के लिये अपने पुत्र गोपाल भट्ट को मुझे प्रदान करो। यह सुनते ही वैंकट भट्ट मूर्छित हो गये, लेकिन धर्म-प्रचार के लिये उन्होंने अपने एकमात्र पुत्र गोपाल भट्ट को दान कर दिया।